Diari Oficial de la Generalitat Valenciana


Sumari del DOGV 6493, del 01-04-2011 (2011/3846)

RESOLUCIÓ de 30 de març de 2011, del conseller d'Economia, Hisenda i Ocupació, per la qual s'actualitzen les dietes i indemnitzacions assenyalades en el Decret 54/1999, de 19 d'abril, del Consell de la Generalitat, pel qual es regula el règim de dietes i indemnitzacions que han de percebre els membres de l'administració electoral, personal al seu servici i personal de les administracions públiques que participen en el desplegament del procés electoral autonòmic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3846


Data del document
:   30-03-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * Corts Valencianes
    * Junta Electoral
    * legislació
    * dietes i despeses
    * eleccions regionals
    * Parlament regional

RESOLUCIÓ de 30 de març de 2011, del conseller d'Economia, Hisenda i Ocupació, per la qual s'actualitzen les dietes i indemnitzacions assenyalades en el Decret 54/1999, de 19 d'abril, del Consell de la Generalitat, pel qual es regula el règim de dietes i indemnitzacions que han de percebre els membres de l'administració electoral, personal al seu servici i personal de les administracions públiques que participen en el desplegament del procés electoral autonòmic. [2011/3846]  
El Consell de la Generalitat, per mitjà de Decret 54/1999, va regular el règim de dietes i indemnitzacions que han de percebre els membres de l'administració electoral, personal al seu servici i personal de les administracions públiques que participen en el desplegament del procés electoral autonòmic.  
L'article 11 del decret assenyalat disposa que la Conselleria d'Economia, Hisenda i Administració Pública (hui d'Economia, Hisenda i Ocupació) actualitzarà per mitjà de resolució, en cada procés electoral, les quanties de les dietes i indemnitzacions.  
Convocades pel president de la Generalitat, per mitjà de Decret 2/2011, de 28 de març, eleccions a les Corts, cal complir el que disposa l'assenyalat article 11 del Decret 54/1999, de 19 d'abril. No obstant això, atés l'entorn econòmic actual i amb l'objectiu de contindre la despesa en l'administració de la Generalitat, es considera oportú no actualitzar l'import de les indemnitzacions i dietes que han de percebre els membres de l'administració electoral, personal al seu servici i personal de les administracions públiques que participen en el desplegament del procés electoral autonòmic. Per això, resolc:  
L'import de les dietes i indemnitzacions contingudes en el Decret 54/1999, de 19 d'abril, del Consell de la Generalitat, queda establit en les quanties fixades en la Resolució de 3 d'abril de 2007, del conseller d'Economia, Hisenda i Ocupació, que són les següents:  
  
Article 1. Membres de la Junta Electoral de la Comunitat Valenciana  
  
a) Per tot el procés electoral:  
- President/a 4.103,21 €  
- Vicepresident/a 1.286,36 €  
- Vocals 1.173,68 €  
- Secretari/ària 2.347,36 €  
  
b) Per cada sessió 46,60 €  
c) Dieta per persona i dia 121,28 €  
d) Locomoció (per km) 0,17 €  
  
Article 2. Membres de les juntes electorals provincials i de zona  
  
Juntes electorals provincials  
- President/a 784,42 €  
- Secretari/ària 719,06 €  
- Vocal judicial 261,47 €  
- Vocal no judicial 183,03 €  
  
Juntes electorals de zona  
- President/a 305,05 €  
- Secretari/ària 283,26 €  
- Vocal judicial 130,74 €  
- Vocal no judicial 78,44 €  
  
Article 3. Secretaris d'ajuntaments i representants de l'administració  
  
1) Secretaris d'ajuntaments  
- Secretaries amb un nombre no superior a 10 meses 117,67 €  
- Secretaries d'11 a 50 meses 130,74 €  
- Secretaries de més de 50 meses 143,81 €  
  
2) Representants de l'administració en les  
 meses electorals 60,00 €  
Article 4. Personal col·laborador  
- Grup A 21,90 €/hora  
- Grup B 18,53 €/hora  
- Grup C 15,16 €/hora  
- Grup D 14,32 €/hora  
- Grup E 12,63 €/hora  
  
Article 5  
 - Personal que realitze funcions auxiliars 9,68 € per mesa  
  
Article 6  
- Personal de les subdelegacions de Govern i  
 de la Delegació del Govern a la   
 Comunitat Valenciana 33,68 € en   
 concepte de dieta  
  
Article 7. Personal col·laborador el dia de l'escrutini  
- Telefonistes 294,73 €  
- Ordenances 252,63 €  
- Encarregats de fax 294,73 €  
- Arxivadors i altres 336,84 €  
  
València, 30 de març de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa